أفريقيا (ربة)

ف الديانة الرومانية القديمة، أفريقيا (ب ) كانت ربة معبودة و تجسيد ديال أفريقيا ف لقرون اللولة ديال التقويم الميلادي. ف الأصل، كانت ربة ديال الخصوبة و الخير ف شمال أفريقيا، و كانو كيعبدوها الأمازيغ و القبيلة ديال "إيفري". التصاور ديالها غالباً كيبينوها لابسة طربوش على شكل راس فيل، و هازة "قرن الخير" (cornucopia)، و راية عسكارية، و معاها سبع.

ب النسبة للرومان، "أفريقيا" كانت كتعني غير الإقليم الإمبراطوري ديالهم، اللي هو تقريبا دابا الشمال الشرقي ديال الجزائر، تونس، و السواحل ديال ليبيا. Therefore, the goddess was not given sub-Saharan African characteristics; she was thought of as Berber.داكشي علاش هاد الربة ما كانتش عندها ملامح أفريقية جنوب الصحرا، بل كانت كتعتابر أمازيغية. و من بعد ما رجعو خدمو ب تصويرتها ف عصر النهضة، ولات غير مجرد رمز كيمثل القارة بلا ما تكون عندها صفة القدسية.

 أصل السمية 
آفري () كانت سمية لاتينية كيسميو بيها السكان اللي كانو ساكنين ف داك الوقت ف لي كيتسمى دابا شمال أفريقيا، ف الشرق ديال واد النيل، و ب التعبير الواسع كانت كتعني ڭاع الأراضي اللي جنوب البحر الأبيض المتوسط، اللي كانت معروفة بـ ليبيا القديمة. هاد السمية ف الأصل كانت كترجع ل قبيلة ليبية أصلية، اللي هما الجدود ديال الأمازيغ ديال دابا.

أفريقيا كانت معروفة حتى ب الكلمة الأمازيغية "إيفري" (الجمع ديالها "إفران") اللي كتعني "غار" ولا "كهف". نفس هاد الكلمة ممكن نلقاوها ف سمية قبيلة "بني يفرن" فـ الجزائر و طرابلس، و هي قبيلة أمازيغية الأصل ديالها من "يفرن" (اللي معروفة بـ إفران) ف شمال غرب ليبيا.

 الدور و العبادة 
عند الرومان، الفرق بين الربات اللي كيتعبدو وبين الشخصيات الرمزية اللي كيتستعملو غير ف التصاور كان مرن بزاف، و أفريقيا كانت كتلعب هاد الأدوار بجوج. پلينيوس القديم كتب ف كتابو "التاريخ الطبيعي": "حتى واحد ف أفريقيا ما كيدير شي حاجة بلا ما يذكر أفريقيا قبل"، و هادشي كيستعملوه الباحثين كـ دليل على الأهمية ديالها، و شي وحدين كيشوفوه دليل على وجود عبادة مركزة على ربة ف شمال أفريقيا.
تصغير|فسيفسا من القرن الثاني ف تونس ديال ربة أفريقيا مع لفصول الربعة.
أفريقيا كانت وحدة من بزاف ديال "تجسيدات لأقاليم الرومانية"، بحال بريطانيا، هيسپانيا (صبانيا)، و مقدونيا. أفريقيا كانت من اللولين اللي بانو، و تقدر تكون بدات مع الشهرة ديال "پومپي العظيم" فاش رجع منتاصر من أفريقيا عام 80 قبل الميلاد، حيت تّلقاو فلوس (شقفات) مسكوكين فيهم پومپي و أفريقيا بجوج.

 إيكونوڭرافي 
أفريقيا كانت مصورة ف الفلوس، و ف الحجر المنقوش، و ف الفسيفسا (الموزايك) فـ أفريقيا الرومانية. ف مدينة تيمڭاد، كانت هي الربة الرئيسية ف المعبد الكبير ديال Aqua Septimiana Felix، تما كانو كيعبدوها ب سمية "Dea Patria" (ربة الوطن).

الطربوش ديال راس الفيل بان لمرة اللولة ف الفلوس اللي فيها الإسكندر الأكبر، تخليداً للغزو ديالو للهند. و من بعد، خدمو بيها العملات ديال الملك الأمازيغي "إيباراس" (Ibaras) ملك نوميديا، و هي المملكة اللي غلبها پومپي ف لقرن اللول قبل الميلاد، و غالباً تما فين خداو هاد التصويرة الناس اللي كانو كيصاوبو العملات ديال پومپي.

 الرجعة ف عصر النهضة 
تصغير|الرشمة د إفريقيا، رسمة زيتية ديال القرن 17 من عند جان بوكهورست
ف عصر النهضة، رجعو خدمو ب التجسيد ديال أفريقيا؛ و ف لقرن 17، ولات غالباً كتصور ب بشرة سمرا، و شعر مكردد، و نيف واسع، ب الإضافة للرموز الرومانية القديمة ديالها. كانت جزء ضروري ف التصاور ديال "القارات الربعة" اللي كانت مشهورة بزاف داك الوقت.

 معرض التصاور 

 مصادر 

 مزاود 
 بول كوربيير، مارك ڭريشايمر، إفريقيا الرومانية 146 av. جي. سي. - 439 م. جي. سي. (إليكس، باريس، 2005)

تصنيف:ربات د الرومان